als_Latn dik_Latn sag_Latn
Ishte në kulmin e karrierës së tij prej këngëtari shumë të suksesshëm kur papritmas vendosi ta braktiste muzikën përgjithmonë, shkruan Kosovarja për Ferki Shalën , këngëtarin e njohur të hiteve të njohura , të cilat edhe sot dëgjohen me shumë kënaqësi dhe janë të kërkuara gjithandej.
Ai me grupin e njohur TNT këndonte jo vetëm shqip. Ai këndonte dhe bënte muzikë edhe në gjuhë tjera me shumë origjinalitet.
Shëtiste tërë botën për të sjellë prehje simpatizantëve të shumtë nga mbarë bota, por edhe fitonte shumë materialisht sa bënte edhe jetë luksoze.
Temperamenti i tij ishte i tillë edhe në atë periudhë , sa që mund të duronte çfarëdo fyerje tjetër që i bëhej , përveç se dikush të mos i fliste keq për fenë islame ,për Zotin dhe Muhamedin.
Në moshën 40 vjeçare pas sprovave të shumta , kishte filluar të mendonte seriozisht për qëllimin e tij të jetës. E pyeste veten: përse jetoj dhe çka do bëhet me mua kur të vdes… Kështu që Ferkiu e kishte filluar një betejë me vetveten për të bërë ndryshime pozitive në karakterin e tij. E la duhanin , alkoolin , shkurtoi flokët, hoqi vathët nga veshët , unazat e shumta dhe filloi t’i përkushtohet fesë islame duke i falur të gjitha namazet dhe duke e lutur Zotin që t’ia falë gjynahet e bëra gjatë kohës sa ishte edhe këngëtar.
Kanë kaluar mbi l5 vjet që kur Ferkiu e ka lënë këngën për të mos hyrë në gjynahe të mëtejme .
Por , siç e thotë një fans i tij, a mendon, se Ai ka hyrë e po hyn në gjynah edhe me ne, fansat e shumtë që e adhurojmë dhe e duam si asnjërin këngëtar tjetër? /Kosovarja /
als_Latn als_Latn als_Latn als_Latn als_Latn als_Latn als_Latn